ਸੋਹਚੀ ਗੋਮੇਜ਼
Articles with hCards

ਸੋਹਚੀ ਗੋਮੇਜ਼ ਇੱਕ ਅਮਰੀਕੀ ਅਦਾਕਾਰਾ ਹੈ। ਉਸਨੂੰ ਮਾਰਵਲ ਸਿਨੇਮੈਟਿਕ ਯੁਨੀਵਰਸ ਦੀ ਫ਼ਿਲਮ ਡੌਕਟਰ ਸਟ੍ਰੇਂਜ ਇਨ ਦ ਮਲਟੀਵਰਸ ਔਫ਼ ਮੈਡਨੈੱਸ ਵਿੱਚ ਅਮੈਰਿਕਾ ਚੈਵੇਜ਼ ਦਾ ਕਿਰਦਾਰ ਨਿਭਾਉਣ ਲਈ ਜਾਣਿਆ ਜਾਂਦਾ ਹੈ। ਇਸਦੇ ਨਾਲ਼-ਨਾਲ਼ ਉਸਨੇ ਨੈੱਟਫ਼ਲਿਕਸ ਦੀ ਦ ਬੇਬੀ-ਸਿੱਟਰਜ਼ ਕਲੱਬ ਲੜ੍ਹੀ ਵਿੱਚ ਡੌਨ ਛੈੱਫਰ ਦਾ ਕਿਰਦਾਰ ਵੀ ਕੀਤਾ ਹੈ।

ਮੁੱਢਲਾ ਜੀਵਨ 
ਗੋਮੇਜ਼ ਦਾ ਜਨਮ ਲੌਸ ਐਂਜੇਲਸ, ਕੈਲੀਫ਼ੋਰਨੀਆ ਵਿੱਚ ਇੱਕ ਮੈਕਸੀਕਨ ਟੱਬਰ ਵਿੱਚ ਹੋਇਆ। ਉਸਦੇ ਸੋਹਚੀ ਨਾਂਅ ਦਾ ਨਾਹੁਆਟਲ ਬੋਲੀ ਵਿੱਚ ਮਤਲਬ "ਫੁੱਲ" ਹੁੰਦਾ ਹੈ।

ਕਰੀਅਰ 
ਗੋਮੇਜ਼ ਜਦੋਂ 5 ਵਰ੍ਹਿਆਂ ਦੀ ਸੀ ਤਾਂ ਉਸਨੇ ਅਦਾਕਾਰੀ ਵਿੱਚ ਪੈਰ ਧਰਿਆ। ਦ ਬੈਬੀ ਸਿੱਟਰਜ਼ ਕਲੱਬ ਵਿੱਚ ਡੌਨ ਛੈੱਫਰ ਦਾ ਕਿਰਦਾਰ ਕਰਨ ਤੋਂ ਪਹਿਲਾਂ ਉਹ ਕਈ ਹੋਰ ਟੀਵੀ ਲੜ੍ਹੀਆਂ ਵਿੱਚ ਵੀ ਵੇਖਣ ਨੂੰ ਮਿਲੀ ਜਿਵੇਂ ਕਿ: ਜੈਂਟਫ਼ੀਡ, ਰੇਵੰਜ਼ ਹੋਮ, ਅਤੇ ਯੂ ਆਰ ਦ ਵੱਰਸਟ। 2020 ਵਿੱਚ, ਗੋਮੇਜ਼ ਨੂੰ ਸ਼ੈਡੋ ਵੁਲਵਜ਼ ਫਿਲਮ ਲਈ ਯੰਗ ਆਰਟਿਸਟ ਅਵਾਰਡ ਮਿਲਿਆ। ਕੁੱਝ ਸਮੇਂ ਬਾਅਦ ਇਹ ਵੀ ਐਲਾਨ ਹੋਇਆ ਕਿ ਗੋਮੇਜ਼, ਡੌਕਟਰ ਸਟ੍ਰੇਂਜ ਇਨ ਦ ਮਲਟੀਵਰਸ ਔਫ਼ ਮੈਡਨੈੱਸ ਵਿੱਚ ਅਮੈਰਿਕਾ ਚੈਵੇਜ਼ ਦਾ ਕਿਰਦਾਰ ਕਰੇਗੀ। ਮਾਰਚ 2021 ਵਿੱਚ, ਨੈੱਟਫਲਿਕਸ ਨੂੰ ਦ ਬੇਬੀ ਸਿੱਟਰਜ਼ ਕਲੱਬ ਵਿੱਚ ਡੌਨ ਛੈੱਫਰ ਦੇ ਲਈ ਕੋਈ ਨਵੀਂ ਅਦਾਕਾਰਾ ਲੱਭਣੀ ਪਈ, ਕਿਉਂਕਿ ਗੋਮੇਜ਼ ਉਸ ਵੇਲੇ ਡੌਕਟਰ ਸਟ੍ਰੇਂਜ ਇਨ ਦ ਮਲਟੀਵਰਸ ਔਫ਼ ਮੈਡਨੈੱਸ ਦੇ ਫਿਲਮਾਂਕਣ ਵਿੱਚ ਰੁੱਝੀ ਹੋਈ ਸੀ।

ਨਿੱਜੀ ਜੀਵਨ 
ਗੋਮੇਜ਼ ਬਲੈਕ ਲਾਈਵਜ਼ ਮੈਟਰ ਲਹਿਰ ਦੀ ਹਮਾਇਤ ਕਰਦੀ ਹੈ ਅਤੇ ਉਸਨੇ 2017 ਦੀ ਵਿਮੈਂਜ਼ ਮਾਰਚ ਵਿੱਚ ਹਿੱਸਾ ਲਿਆ।

ਅਦਾਕਾਰੀ

ਫ਼ਿਲਮਾਂ

ਟੈਲੀਵਿਜ਼ਨ

ਅਵਾਰਡ ਅਤੇ ਨਾਮਜ਼ਦਗੀਆਂ 

ਅਮਰੀਕੀ ਫ਼ਿਲਮੀ ਅਦਾਕਾਰਾਵਾਂ
21ਵੀਂ ਸਦੀ ਦੀਆਂ ਅਮਰੀਕੀ ਅਦਾਕਾਰਾਵਾਂ
ਜ਼ਿੰਦਾ ਲੋਕ